laion/Wikipedia-Exotic huggingface dataset:
אילן קובץ'

אילן קובץ' (נולד ב-22 בינואר 1978) הוא שחקן, קומיקאי, תסריטאי וסטנדאפיסט ישראלי. בשנת 2002 שימש ככותב בסדרה "שידורי המהפכה". ב-2003 גילם את השרת במופע הסטנד-אפ "לא נפסיק לצחוק". ב-2005 השתתף בסדרה "עובר כל גבול" כסטנדאפיסט (בתפקיד עצמו). בשנת 2011 השתתף בתפקיד עצמו בסדרות הסטנד-אפ "ביפ קומדי-בר" ו"צחוק מעבודה". באותה השנה, יצר, כתב ושיחק בסדרה הקצמרה "אין דאגות" יחד עם ליאור דובדבני. בשנת 2012 השתתף בסדרה "איזה יום" והנחה את הסדרה "אל תענו לי!", בה שימש גם ככותב. הוא כתב ושיחק יחד עם ליאור דובדבני בסדרות "אל תענו לי!", ו"דובדבני וקובץ' בבית האח הגדול". ב-2013 השתתף יחד עם ליאור דובדבני בסדרת הסטנד-אפ לילדים "הצחוקייה". בשנת 2015 השתתף כמתמודד בשעשוען הטלוויזיה "מי למעלה?", ושיחק בסדרות והסרטים "הקלמרים", "מה כבר יכול לקרות?!" ו"אני לא מאמין, אני רובוט?!". בשנת 2016 השתתף בשעשועונים "הטוב מכולם", בו גם שימש ככותב, וב"היחידה". הוא שיחק בסדרות "סוסי פרא" ו"מיסטר צ'יפס". בשנת 2017 גילם את דני בסדרה הקומית "שמחות", והשתתף בסדרות המערכונים "קומדי סנטרל סטיישן", יחד עם ליאור דובדבני. ב-2018 השתתף בסדרה "מתחת לעור". בשנת 2020 השתתף בסדרה "השופטת ליטל" כסטנדאפיסט, שמגלם עורך דין (בתפקיד עצמו), שיחק בסדרות "שב"ס" ו"סברי מרנן", ושימש ככותב בסדרות "מועדון לילה" ו"קומדי סטאר". ב-2021 גילם את יורב בסדרה "PPS". בשנת 2022 השתתף כמתמודד בשעשועון הטלוויזיה "המרדף". ב-2024 גילם את פיני דותן בסדרה "רוני ותום", והשתתף בסדרת הדרמה "יונייטד היי". ערך מורחב – דובדבני וקובץ' (צמד קומי) בשנת 2006 החל לכתוב ולעבוד עם מי שיהיה שותפו העיקרי ליצירה, הקומיקאי ליאור דובדבני. השניים התפרסמו כצמד קומי, והשתתפו יחדיו במגוון סדרות ותוכניות טלוויזיה, שעשועונים ועוד. בשנת 2007 השניים התפרסמו לראשונה כאשר הגישו פינה שבועית בשם "איזה באסה" בתוכנית "יאיר לפיד". לאורך השנים השניים כתבו ושיחקו במגוון פרויקטים, לרבות הסרט "מה כבר יכול לקרות?!" ו"אני לא מאמין, אני רובוט?!". כמו כן, שיחקו וכתבו בסדרה הקומית "דובדבני וקובץ'", ששודרה במשך שתי עונות בשידורי קשת. כמו כן כתבו ושיחקו בסדרות "סחילנד" בערוץ טדי, ו"אחמד ואחמד" בערוץ קומדי סנטרל. קובץ' נשוי ואבא לשלושה ילדים. אילן קובץ', במיזם "אישים" לתיעוד היצירה הישראלית אילן קובץ', במסד הנתונים הקולנועיים IMDb (באנגלית) טובים השניים, באתר ישראל היום שמוליק דובדבני, "מה כבר יכול לקרות?!": חצי מצחיק, באתר ynet תקועים בפקק: הצצה ל'מה כבר יכול לקרות?!', באתר ynet טובים השניים, באתר ישראל היום, 23 בדצמבר 2016 המרדף | עונה 6 – פרק 34 ספיישל פורים, באתר כאן – תאגיד השידור הישראלי, 14 באוקטובר 2020 דובדבני וקובץ' – מעבירים את הבאסה, באתר הבמה יאיר רוה, ‏עונת הדובדבניקובץ', באתר ‏מאקו‏, 6 באוגוסט 2015 דובדבני וקובץ' - הפרקים המלאים לצפייה ישירה, באתר 12+
דובדבני וקובץ'

האם התכוונתם ל... דובדבני וקובץ' (צמד קומי) – ליאור דובדבני ואילן קובץ' הם שני אמני קומדיה, תסריטאים, שחקנים ויוצרי טלוויזיה ישראלים הידועים בשם הבמה דובדבני וקובץ' דובדבני וקובץ' (סדרת טלוויזיה) – סדרת קומית ישראלית בכיכובם של ליאור דובדבני ואילן קובץ'
אגוטיים

אגוטיים (שם מדעי: Dasyproctidae) הם משפחת מכרסמים גדולים מתת-סדרת דמויי קביה שנמצאים ביערות הגשם של אמריקה הדרומית והמרכזית וגם בדרום מקסיקו. הם מותאמים לחיים בסבך ואוכלים מזונות כמו זרעים, אגוזים ופירות שנופלים מהעצים. הם מומחים בקילוף הקליפות של הזרעים ואחר כך משתמשים בשיניהם החזקות כדי לפצח את האגוז. יש להם רגליים ארוכות, אוזניים קטנות וזנבות קטנים והם יודעים לעמוד על שתיים כשהם מחזיקים במזון. צבע פרוותם חום-אדמדם ומתחת בהיר יותר. אגוטי (Dasyprocta) אגוטי אזרה (Dasyprocta azarae) אגוטי קויבן (Dasyprocta coibae) אגוטי מצוייץ (Dasyprocta cristata) אגוטי שחור (Dasyprocta fuliginosa) אגוטי האורינוקו (Dasyprocta guamara) אגוטי קלינוסקי (Dasyprocta kalinowskii) אגוטי זהוב-ירך (Dasyprocta leporina) אגוטי מקסיקני (Dasyprocta mexicana) אגוטי שחור עכוז (Dasyprocta prymnolopha) אגוטי מרכז אמריקאי (Dasyprocta punctata) אגוטי איי רוטאן (Dasyprocta ruatanica) אקושי (Myoprocta) אקושי אדום (Myoprocta acouchy) אקושי ירוק (Myoprocta pratti) המשפחה כללה סוגים נוספים שנכחדו. מדיה וקבצים בנושא אגוטיים בוויקישיתוף אגוטיים, באתר ITIS (באנגלית) אגוטיים, באתר NCBI (באנגלית) אגוטיים, באתר Animal Diversity Web (באנגלית) אגוטיים, באתר האנציקלופדיה של החיים (באנגלית) אגוטיים, באתר GBIF (באנגלית)
הארמייה הרביעית (האימפריה הגרמנית)

הארמייה הרביעית הייתה ארמייה גרמנית שפעלה במלחמת העולם הראשונה בחזית המערבית. מפקדה של הארמייה בתחילת הקרבות היה אלברכט, דוכס וירטמברג. במסגרת תוכנית הפלישה הגרמנית לצרפת הוצבה הארמייה באגף המרכזי של הגרמנים יחד עם הארמייה החמישית. בתחילה נחלה הארמייה הצלחה מרובה, וניצחה את הצרפתים בקרב הארדנים, אולם לבסוף נבלמה כתוצאה מהקרב על המארן. לאחר מכן השתתפה הארמייה במרוץ אל הים. באוקטובר הועברה מפקדת הארמייה שקיבלה תחת פיקודה יחידות מילואים לפלנדריה, שם השתתפה בקרב איפר הראשון. ב-22 באפריל 1915 תקפה הארמייה את מבלט איפר, תוך שהיא משתמשת בנשק כימי כנגד הבריטים, אך על אף הצלחות ראשוניות לא הצליחה בסופו של דבר לכבוש את העיר. ב-1 באוגוסט 1916 מונה אלברכט למפקד קבוצת הארמיות אלברכט (שכללה את פלגת הארמייה A, ואת פלגת הארמייה B, ומאוחר יותר גם את פלגת הארמייה C), ובמקומו מונה למפקד הארמייה גנרל פרידריך זיקסט פון ארמין, שפיקד על הארמייה עד לסיום המלחמה. ב-31 ביולי 1917 הותקפה הארמייה על ידי הכוחות הבריטים במסגרת קרב פשנדל. בתום ארבעה חודשי לחימה עזים, הצליחו מדינות ההסכמה להתקדם סך הכל כ-10 קילומטר לתוך קווי הגרמנים, וזאת במחיר של למעלה מחצי מיליון פצועים, שבויים או הרוגים לשני הצדדים. בשל כך נחשב קרב פשנדל לאחד הקרבות הנוראיים ביותר במלחמת העולם הראשונה, שמסמלים את מלחמת החפירות שאפיינה את החזית המערבית. במהלך שנת 1918 פעלה הארמייה במסגרת קבוצת הארמיות של רופרכט, נסיך הכתר מבוואריה. ב-9 באפריל 1918 תקפה הארמייה את הכוחות הבריטים לכיוון נמלי התעלה, במסגרת מבצע ג'ורג'ט - קרב איפר הרביעי שהיה חלק ממתקפת האביב, אך נכשלה בכיבוש יעדיה. באוגוסט 1918 הותקפה הארמייה על ידי כוחות מדינות ההסכמה במסגרת מתקפת מאה הימים, ונאלצה לסגת מעמדותיה. נסיגת הארמייה נמשכה עד סיום המלחמה. לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה הרביעית ב-24 בינואר 1919. בקרב הארדנים ב-21 באוגוסט 1914, כללה הארמייה את היחידות הבאות: בקרב איפר הראשון באקטובר - נובמבר 1914, כללה הארמייה את היחידות הבאות: בסוף המלחמה, כללה הארמייה את היחידות הבאות: אלברכט, דוכס וירטמברג (2 באוגוסט 1914 - 1 באוגוסט 1916) פרידריך זיקסט פון ארמין (1 באוגוסט 1916 - 28 בינואר 1919) החזית המערבית במלחמת העולם הראשונה Die höchsten Kommandostellen des Heeres. אתר בגרמנית על צבא גרמניה במלחמת העולם הראשונה
סודלור (טייפון)

סוּדְּלוֹר (באנגלית: Soudelor) היה סופר טייפון (סופה טרופית רבת עצמה) אשר התהווה באוגוסט 2015 מעל האוקיינוס הפסיפי והיה לסופה החזקה ביותר בעולם לשנה זו, ה-JTWC (אנ') דווח כי סודלור מייצר רוחות של עד 290 קילומטרים לשעה, ונע לכוון סין וטאיוואן. הוא צפוי להיחלש כאשר יעלה על היבשה אך עדיין צפוי להיות שווה ערך להוריקן בקטגוריה 3 או 4. בממוצע נוצרים 4 סופר טייפונים כל שנה אולם סודלור היה החמישי (והחזק שבהם) של שנת 2015 כבר באוגוסט. למרות שסודלור נחלש משמעותית לפני שחלף מעל טאיוואן צפונית לעיר חוואליין, הוא גרם למותם של 7 אנשים, במסלולו לעבר חופי סין. ב-9 באוגוסט פגע בעיר פוטיין שבמחוז פוג'יין בדרום סין. בערים ונג'ואו ולישואי נהרגו 14 אנשים וגשמים כבדים חוללו מפולות גרמו לקריסת בתים. מחוז ונצ'נג רשם 645 מילימטרים של גשם ביממה אחת, הכמות הגדולה ביותר ב-100 השנים האחרונות. מדיה וקבצים בנושא סודלור בוויקישיתוף מיליון בתים ללא חשמל - סודלור ממשיך לסין אחרי ההרס בטאיוואן, באתר SkyNews, אוגוסט 2015 טייפון מוגדר כ"סופר טייפון" כאשר נמדדות רחות של מעל 241 קילומטרים לשעה Super Typhoon Soudelor is strongest storm of the year, ‏ באתר CNN, אוגוסט 2015 ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
אוורו לנקסטר

אוורו לנקסטר (באנגלית: Avro Lancaster) היה המפציץ העיקרי של חיל האוויר הבריטי במחצית השנייה של מלחמת העולם השנייה. הלנקסטר היה מפציץ כבד ארבע-מנועי, בעל כושר נשיאת פצצות גבוה מאוד וטווח טיסה ארוך שכיסה את כל גרמניה. הוא הפציץ בעיקר בלילות, והיה מצויד, בנוסף לפצצות, גם בשמונה מקלעים בשלושה צריחים (קדמי, אחורי, גב). תא הפצצות הארוך אפשר למפציץ לשאת חימוש כבד ביותר. במטוס היו 7 אנשי צוות. חברת אוורו ייצרה 7,377 מפציצי לנקסטר, שביצעו כ-156,000 גיחות הפצצה נגד גרמניה הנאצית, בהן אבדו כמעט חצי מהם, יחד עם מעל 21,000 אנשי צוות אוויר. הגיחה המבצעית הראשונה של הלנקסטר הייתה הנחת מוקשים בים הצפוני במרץ 1942. בין המבצעים המפורסמים ניתן למנות את הפצצת סכרי הרוהר (להלן) וטיבוע הטירפיץ. היום יש בעולם 17 מפציצי לנקסטר, שניים מהם כשירים לטיסה. ערך מורחב – מבצע נזיפה הלנקסטר היה המפציץ שהוסב לנשיאת והטלת "הפצצה המקפצת" שכוונה לפצח את הסכרים הגרמניים. לאחר שהתברר בניסויים שפצצה הצמודה לבסיסו של סכר כאשר היא מוקפת מים גורמת הרבה יותר נזק מאשר פצצה המתפוצצת באוויר הפתוח, נשלחה בלילה של 16 במאי 1943 טייסת של מפציצי לנקסטר בפיקודו של מפקד כנף גאי גיבסון, שמטוסיה הוסבו במיוחד לשאת את הפצצה ולסבסב אותה (היא הוטלה כדרך שמקפיצים כדור על המים), לתקוף סכרים בגרמניה. באותו לילה נפרצו שניים מתוך שלושת הסכרים שהותקפו, ונגרם נזק גדול לתעשייה הגרמנית, כולל הצפות של עמק התעשייה הגרמני. אל המשימה יצאו 19 מפציצים (8 מתוכם לא שבו) מטייסת 617 של חיל האוויר המלכותי הבריטי, טייסת מובחרת שהוקמה במיוחד למשימה זו. צוותי האוויר שלה אומנו במיוחד למשימה, שכללה טיסת לילה נמוכה ויעף הפצצה מגובה נמוך ביותר תוך שימוש בכוונת הפצצה מיוחדת ומד גובה מיוחד, שפותחו במיוחד להפצצה הזאת. גאי גיבסון, חוף האויב מנגד, תרגום: שולמית חן; הוצאת מערכות. מדיה וקבצים בנושא אוורו לנקסטר בוויקישיתוף שאלות ותשובות אודות הלנקסטר (אנג') באתר forces ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
אוסטרוז'ץ

אוסטרוז'ץ (באוקראינית: Острожець; בפולנית: Ostrożec) היא עיירה במחוז רובנו שבמערב אוקראינה, בין לוצק ודובנו, בה שכנה עד השואה קהילה יהודית. בראשית המאה ה-16 הייתה אוסטרוז'ץ כפר בשליטת הנסיך פיוטר מיכיילוביץ'. מעמד עירוני ניתן ליישוב בשנת 1528 על ידי זיגמונט הראשון, מלך פולין, אשר העניק לה זכויות מגדבורג, בהן הותר ללאומים שונים להתיישב בה. במלחמת העולם הראשונה נגרמו לעיירה נזקים, ולאחריה, ניתן לעיירה מעמד של מועצה מקומית. יהודים התיישבו בעיירה עם היווסדה, אך הקהילה בעיירה נותרה קטנה, וכפופה לקהילת לוצק. בישיבת מחוז ווהלין בשנת 1700 הוטל על העיירה מס גולגולת קטן יחסית, המתאים לקהילות קטנות. לקראת סוף המאה ה-19 גדל מספר היהודים בעיירה, והיה בה בית כנסת. משנת 1870 כיהן ברבנות הקהילה הרב בנימין פירר. עיקר פרנסת היהודים בעיירה היה על המסחר הזעיר והמלאכה. עד מלחמת העולם השנייה פעלו בעיירה שלושה בתי כנסת, מתוכם אחד של חסידות אליק ואחד של חסידות טריסק. כמו כן, היו בעיירה פעילים ציוניים. ביום 26 ביוני 1941 נכבשה העיירה בידי הגרמנים. באותה עת חיו בעיירה 632 יהודים, למעלה משליש מסך תושביה. על יהודי העיירה הוטלו עבודות כפייה, והם נצטוו לשאת סרט עם מגן דוד על זרועם, שהוחלף בספטמבר בטלאי צהוב. באוגוסט 1941 ריכזו הגרמנים 40 גברים יהודים למטרת עבודה לכאורה, והללו נרצחו. בספטמבר אותה השנה נרצחו באותה השיטה כ-100 גברים יהודים נוספים. באפריל 1942 הוקם בעיירה גטו, אליו הובאו גם יהודים מכפרי הסביבה, וכן מן העיירה טרוביץ. בתחומו הצטופפו כ-1,700 איש בתנאי מגורים קשים. ביום 9 באוקטובר 1942 הובלו יהודי הגטו לכיוון העיירה מרוויץ, ונרצחו שם ליד בורות שהוכנו מראש. רבים מיהודי העיירה ניסו להימלט מהאקציה, אך רובם נתפסו ונרצחו על ידי הגרמנים, ובהם רב הקהילה. העיירה שוחררה ביום 12 בפברואר 1944. מיהודי העיירה ניצלו בין 20 ל-30 איש, כמחציתם - ביערות ובמקומות מסתור. מדיה וקבצים בנושא אוסטרוז'ץ בוויקישיתוף אוסטרוז'ץ במרכז מורשת יהדות פולין אוסטרוז'ץ (Ostrożec), באנציקלופדיה של הגטאות, באתר יד ושם אלכסנדר קרוגלוב (רו') ומרטין דין (אנ'), אוסטרוז'ץ, אנציקלופדיה של המחנות והגטאות (כרך II, חלק B, עמ' 1440–1442), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
זליג קלמנוביץ'

זליק קלמנוביץ' (ביידיש: זעליק קאַלמאַנאָװיטש; בליטאית: Zēligs Hiršs Kalmanovičs;‏ 1881 או 1885, גולדינגן, פלך קורלנד, האימפריה הרוסית - 1944, ליד נרבה) היה פילולוג, חוקר שפת היידיש ומתרגם. היה ממייסדי מכון ייווא וממנהליו הראשונים. נולד באימפריה הרוסית למשפחה יהודית קשת יום. בילדותו למד בתלמוד תורה ובישיבה. בעצמו רכש השכלה כללית, בגיל 15 עבר בהצלחה מבחני חוץ והתקבל ללימודים בגימנסיה של לייפאיה. בין 1902 ל-1905 הוא למד באוניברסיטת ברלין ובתקופה זו עסק בין השאר בהברחת חומרי תעמולה מהמערב למזרח אירופה דרך צ'נסטוחוב, עיר בה הפעיל את פעולות ההברחה (של חומרי תעמולה ושל אנשים גם יחד), יוסף קרוק. בין 1909–1910 למד קלמנוביץ' בקניגסברג. עם פרוץ מלחמת העולם הראשונה עבר לפטרוגראד, שם קיבל דוקטורט ב-1919. ב-1921 עבר למינסק שם לימד יידיש. זמן מה הוא התגורר בקובנה, שם ערך את העיתון היידי "לעצטע נייעס". הוא הושפע מהציונות הסוציאליסטית של נחמן סירקין. תקופה מסוימת הוא תמך בטריטוריאליזם, ב-1917 הצטרף אל שורות מפלגת פאלקספארטיי. יותר מאוחר, מבלי להצטרף לשום תנועה, תמך בתנועה הציונית. קלמנוביץ' היה חברו הקרוב של המו"ל בוריס קלצקין ועבד בתור עורך בהוצאה לאור של קלצקין, קודם בווילנה ובתקופת מלחמת העולם הראשונה בפטרוגראד. בין 1925 ל-1928 הוא התגורר בפוניבז' ולימד שם עברית ותנ"ך. ב-1929 חזר לווילנה, שם התמנה לאחד ממנהלי מכון ייווא ולעורך כתב העת של המכון, "ייווא בלעטער". קלמנוביץ' כתב יומן בעברית על חייו. עם פרוץ מלחמת העולם השנייה נכלא בגטו וילנה. בתקופה זו המשיך לכתוב את היומן, והיה גם חבר ב"בריגדת הנייר" שהסתירה את אוצרות ארכיון "ייווא". החלק ביומנו העוסק בשואה תורגם ליידיש והוצא לאור על ידי ייווא ב-1951; הגרסה העברית של היומן פורסמה ב-1977. הוא נספה במחנה הריכוז ואיווארה ב-1944. ב-1906 החל קלמנוביץ' לפרסם חיבורים ספרותיים. הוא פרסם בעיתונים "פאלקסשטימע", "יידישע צייטונג" ו"לעבן און וויסנשאפט". בין השנים 1915 ו 1919 ערך את השבועון די וואך שהופיע בווילנה, ביחד עם ישראל אפרויקין. הוא תרגם ליידיש את כתבי דובנוב ואת 'מלחמות היהודים' לפלוויוס, ואת "החייל האמיץ שווייק" של ירוסלב האשק (ריגה: 1921–1928). פישמן דייוויד, מחתרת הנייר, המלחמה על אוצרות הרוח של ירושלים דליטא, ירושלים: הוצאת ספרים ע"ש י"ל מאגנס – האוניברסיטה העברית, 2020. גנדי אסטרייך, זליג קלמנוביץ', באנציקלופדיית ייִוואָ ליהודי מזרח אירופה (באנגלית) זליג קלמנוביץ', במהדורת האינטרנט של האנציקלופדיה היהודית בשפה הרוסית (ברוסית) ספרים אינם צומחים על עצים - על פועלו של קלמנוביץ, באתר יד ושם זכרונותיו של יודל מארק על קלמנוביץ' גליונות השבועון "די וואך" בעריכת קלמנוביץ' בארכיון הלאומי הליטאי זליג הירש קלמנוביץ (1885-1944), דף שער בספרייה הלאומית זליג קלמנוביץ', באנציקלופדיית ייִוואָ ליהודי מזרח אירופה (באנגלית) זליג קלמנוביץ', במהדורת האינטרנט של האנציקלופדיה היהודית בשפה הרוסית (ברוסית). יוסף קרוק, תחת דגלן של שלוש מהפכות, תל אביב: מחברות לספרות, 1968, עמ' 115, 116
פיל דייוויס

פיליפ "פיל" דייוויס (באנגלית: Philip "Phil" Davis; נולד ב-30 ביולי 1953) הוא שחקן, סופר ובמאי אנגלי. דייוויס נולד בעיר גרייס במחוז אסקס, וגדל בת'ורוק (Thurrock). אביו היה עובד של חברת פרוקטר אנד גמבל ואמו עבדה כממונה על חדר אוכל בבית חולים. מגיל שמונה התעניין דייוויס במשחק. הוא למד בבית הספר "Ockendon Courts County Secondary School" בסאות' אוקנדון, בשיעורים דעתו הייתה מוסחת, אבל הוא נהנה מההצגות שהועלו בבית הספר. הוא גם השתתף בתיאטרון לנוער (National Youth Theatre) וכן בסדנת התיאטרון של ג'ואן ליטלווד. ב-1977 לוהק דייוויס למחזה "Gotcha!" העוסק בסטודנט חלש המחזיק ביום האחרון ללימודים שני מורים כבני ערובה. אחד מתפקידיו הראשונים בקולנוע היה בתפקיד צ'וקי, המושפע מסגנון המוד, בסרט "Quadrophenia" המבוסס על אופרת הרוק באותו שם של להקת המי. ב-1984 שיחק בתפקיד הצוער אדוארד "נד" יאנג בסרט "הבאונטי". דניאל דיי-לואיס ששיחק לצידו ציין שדייוויס היה אחד ממקורות ההשראה שלו. דייוויס החל בשיתוף פעולה ארוך טווח עם הבמאי מייק לי. תפקידיו כוללים את סיריל, שליח על אופנוע, בסרט "ציפיות גדולות" מ-1988, ואת סטנלי בעלה של וירה (אימלדה סטונטון) בסרט "וירה דרייק" (2004). לדייוויס הופעות רבות גם בטלוויזיה. ב-2005 הופיע בתפקיד מלווה הכספים הנבזה, סמולוויד, בסדרה "הצוואה", עיבוד לרומן "בית קדרות" מאת צ'ארלס דיקנס. ב-2010 כיכב בפרק הראשון בסדרה "שרלוק" בתפקיד ג'ף הופ, נהג המונית הרצחני. בסדרה "הגלימה" שיחק בתפקיד מיקי ג'וי, עורך הדין של משפחת פשע. ב-2015 גילם את המשרת המרושע ג'וד בסדרה "פולדארק", ובתפקיד הבלש טום פייפר בדרמה "Black Work". ב-1980 הקליט דייוויס את הסינגל "Blown It" שיצא בחברת התקליטים "The Rocket Record Company". ב-2002 התחתן דייוויס עם השחקנית איב מת'סון בהאקני, לונדון. לשניים יש בת, איימי אליזבת', שנולדה ב-2002. לדייוויס יש בן נוסף, הוגו ילדי 1996, מבת זוגו הקודמת. 1996, Valenciennes International Festival of Action and Adventure Films, זכה בפרס הקהל עבור הסרט "I.D." 2001, Royal Television Society, היה מועמד לפרס השחקן הטוב ביותר עבור "North Square" 2001, Broadcasting Press Guild Awards, זכה בפרס השחקן הטוב ביותר עבור "North Square" 2004, פרסי הקולנוע הבריטי העצמאי, זכה בפרס השחקן הטוב ביותר עבור וירה דרייק 2004, San Diego Film Critics Society, זכה בפרס שחקן המשנה הטוב ביותר עבור "וירה דרייק" 2005, פרס באפט"א לקולנוע, היה מועמד לפרס שחקן המשנה עבור "וירה דרייק" 2005, פרס חוג מבקרי הקולנוע של לונדון, זכה בפרס שחקן המשנה של השנה עבור "וירה דרייק" מדיה וקבצים בנושא פיל דייוויס בוויקישיתוף פיל דייוויס, ברשת החברתית אקס (טוויטר) פיל דייוויס, במסד הנתונים הקולנועיים IMDb (באנגלית) פיל דייוויס, באתר AllMovie (באנגלית) פיל דייוויס, במסד הנתונים הקולנועיים KinoPoisk (ברוסית) פיל דייוויס, באתר MusicBrainz (באנגלית) 'An Actors Life For Me' at Essexlife Retrieved 20 April 2015 Black Work at Radio Times Retrieved 27 June 2015 "Phil Davis _ Blown It". Www.45cat.com. נבדק ב-17 במאי 2013. {{cite web}}: (עזרה)
קים ג'ון

קוריאה זהו שם קוריאני; שם המשפחה הוא קים. קים ג'ון (בקוריאנית: 김준; ‏נולד ב־3 בפברואר 1984) הוא ראפר ושחקן דרום קוריאני, מוכר בעיקר בשל משחקו כאחד מחברי ה-F4, בדרמה "בנים על פני פרחים". כמוזיקאי מתמחה קים בעיקר בסוגות הפופ האסיאתיות: ג'יי פופ וקיי פופ. מדיה וקבצים בנושא קים ג'ון בוויקישיתוף קים ג'ון, ברשת החברתית פייסבוק קים ג'ון, ברשת החברתית אקס (טוויטר) קים ג'ון, ברשת החברתית אינסטגרם קים ג'ון, במסד הנתונים הקולנועיים IMDb (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
פרסי בחירת הנוער 2011

טקס פרסי בחירת הנוער לשנת 2011 התקיים ב-7 באוגוסט 2011 באמפיתיאטרון גיבסון שבקליפורניה ושודר בערוץ פוקס. את הטקס הנחתה השחקנית קיילי קווקו ולאורכו הופיעו האמנים וויל.איי.אם, סלינה גומז והסצנה, ואן ריפאבליק וג'ייסון דירולו. בטקס זה האמנית טיילור סוויפט קיבלה את פרס Ultimate, ואילו הזמרת והשחקנית דמי לובאטו קיבלה את פרס השראה מטעם Acuvue. מספר המועמדויות הרב ביותר: הסרט "דמדומים 3: ליקוי חמה" - 10 מועמדויות מספר הזכיות הרב ביותר: הסרט "הארי פוטר ואוצרות המוות - חלק ראשון" + הסדרה "יומני הערפד" + הזמרת והשחקנית סלינה גומז + הזמרת טיילור סוויפט - 5 זכיות כל אחד מועמדויות וזכיות בפרסי בחירת הנוער 2011, במסד הנתונים הקולנועיים IMDb (באנגלית)
קים בום

קוריאה זהו שם קוריאני; שם המשפחה הוא קים. קים סאנג-בום, בשם הבמה שלו: קים בום (בהנגול: 김상범; בהנג'ה: 金尚泛; ‏נולד ב־7 ביולי 1989) הוא שחקן, רקדן, זמר ודוגמן דרום קוריאני. ידוע בעיקר בשל תפקידו כסו יי-יונג בדרמת הטלוויזיה "בנים על פני פרחים". בשנת 2014 הצטלם בסדרה דרום-קוריאנית לצד מון גון-יונג. מדיה וקבצים בנושא קים בום בוויקישיתוף אתר האינטרנט הרשמי של קים בום קים בום, ברשת החברתית פייסבוק קים בום, ברשת החברתית אקס (טוויטר) קים בום, ברשת החברתית אינסטגרם קים בום, במסד הנתונים הקולנועיים IMDb (באנגלית) קים בום, באתר AllMovie (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קו הי-סן

קוריאה זהו שם קוריאני; שם המשפחה הוא קו. קו הי-סַן (בהנגול: 구혜선; ‏נולדה ב־9 בנובמבר 1988) היא שחקנית, זמרת-יוצרת ובמאית קולנוע דרום קוריאנית. ידועה בעיקר בשל תפקידיה בדרמות הטלוויזיה: טהור בלב ("Pure in Heart", ‏2006), "בנים על פני פרחים" (2009) ו"עיני מלאך" (2014). מדיה וקבצים בנושא קו הי-סן בוויקישיתוף קו הי-סן, ברשת החברתית פייסבוק קו הי-סן, ברשת החברתית אקס (טוויטר) קו הי-סן, ברשת החברתית אינסטגרם קו הי-סן, במסד הנתונים הקולנועיים IMDb (באנגלית) קו הי-סן, במסד הנתונים הקולנועיים KinoPoisk (ברוסית) קו הי-סן, באתר MusicBrainz (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עודד פלוס

עודד פלוס (נולד ב-27 בפברואר 1960, כ"ט בשבט ה'תש"ך) הוא עורך דין ישראלי, שהיה מנכ"ל המשרד לשירותי דת. משמש כיום כיושב ראש הוועדה המחוזית לתכנון ולבנייה במחוז הדרום. נולד בחולון, בן לבלה ואריה, תעשיין, שבתפקידו האחרון, קודם שפרש לעסקים פרטיים שימש כמנהל חטיבת ההנדסה בכור מתכת מקבוצת כור תעשיות. לאחר שירות בצה"ל כלוחם ומפקד בחיל השריון, סיים תואר במשפטים באוניברסיטת בר-אילן והוסמך בשנת 1986 כעורך דין. פלוס היה בעלים של משרד עורכי דין (קלמר-פלוס), במסגרתו שימש בין השנים 1993–2015, כיועץ משפטי ב-20 רשויות מקומיות וועדות תכנון ובנייה, מועצות דתיות וחברות כלכליות. 2015–2016: מ"מ מנכ"ל הרבנות הראשית לישראל. 2015–2021: חבר הוועד המנהל של קרן מורשת הכותל המערבי. יו"ר הצוות להשוואת התנאים בין בתי המשפט לבתי הדין הרבניים. חבר צוות המנכ"לים בנושא עסקים בשבת ויום מנוחה נוסף. ראש צוות בין-משרדי לטיפול בבתי העלמין היהודים בתפוצות. פלוס תושב רעננה, נשוי לעו"ד ברכה שוירמן-פלוס (פרקליטה בכירה בפרקליטות מחוז תל אביב) אב לארבעה וסבא. עודד פלוס, שני רבנים ומלכוד אחד, מקור ראשון, מוסף "שבת", 18 בספטמבר 2015 הממשלה אישרה: עו"ד עודד פלוס – מנכ"ל המשרד לשירותי דת, באתר חרדים 10 תומר ניר, ‏אושר מינוי עודד פלוס למנכ"ל משרד הדתות, באתר "סרוגים", 14 ביוני 2015
רוסקוף

רוסקוף (בצרפתית: Roscoff; בברטונית: Rosko) היא קומונה במחוז פיניסטר בברטאן בצפון־מערב צרפת. רוסקוף ידועה בזכות האדריכלות הציורית ומכונה "עיר קטנה עם אופי של ברטאן" מאז 2009. משנות השבעים פועל ברוסקוף נמל מים עמוקים, שמקשר את ברטאן לאנגליה ולאירלנד. הנמל משמש להעברת סחורות ולתיירות. היא גם המקום שממנו נוהגים לצאת לדרכם "אוניון ג'וניז", סוחרים ברטונים שמוכרים בצל ברטוני מקומיים באנגליה. כנסיית נוטרדאם דה קרואז באז, מהמאה ה-16 בית מרי, מלכת הסקוטים תחנת מחקר בביולוגיה ימית גן בוטני מדיה וקבצים בנושא רוסקוף בוויקישיתוף אתר האינטרנט הרשמי של רוסקוף אתר האינטרנט הרשמי של רוסקוף (בצרפתית) רוסקוף, ברשת החברתית אקס (טוויטר) City of Roscoff: Roscoff awarded "Petite cité de caractère de Bretagne" (small town of character) (in French)
איזי חריק

איזי (יצחק) חריק (יידיש: איזי כאַריק; 17 בנובמבר 1898–1937) היה משורר יידי. חריק נולד בזמבין שבאימפריה הרוסית למשפחה ענייה. אביו דוד היה סנדלר. בילדותו למד בחדר. הוא קיבל בהתלהבות את מהפכת אוקטובר, וב-1919 התנדב לצבא האדום ונלחם בבלארוס. את השירים הראשונים שלו פרסם בימיה של מלחמת האזרחים ברוסיה, בעיתון היידי די קאמוניסטישע וועלט (העולם הקומוניסטי) (אפריל 1920, תחת שם העט איזי זמבין). בשנות העשרים החלו לצאת לאור קובצי השירים הראשונים שלו. באותה תקופר עבר להתגורר במינסק, כשלסירוגין גר גם במוסקבה. הוא עבד במערכת כתב העת היידי שטערן שיצא לאור במינסק. יחד עם זליג אקסלרוד, היה יושב ראש אגף הסופרים היהודים באגודת הסופרים הבלארוסית. ב-1937 נעצר, ומאוחר יותר הוצא להורג. מדיה וקבצים בנושא איזי חריק בוויקישיתוף Max Erik, Izi Kharik and Ezra Finenberg, סרטון באתר יוטיוב איזי חריק, במהדורת האינטרנט של האנציקלופדיה היהודית בשפה הרוסית (ברוסית) David Shneer, איזי חריק, באנציקלופדיית ייִוואָ ליהודי מזרח אירופה (באנגלית) איזי חריק, דף שער בספרייה הלאומית איזי חריק, במהדורת האינטרנט של האנציקלופדיה היהודית בשפה הרוסית (ברוסית)
טומי פורטימו

טומי פורטימו (בפינית: Tommy Portimo; נולד ב-5 בספטמבר 1981) הוא המתופף של להקת הפאוור מטאל הפינית סונטה ארקטיקה. פורטימו נולד בעיר קמי שבפינלנד, כמו שאר חברי הלהקה המקוריים, טוני קאקו ויאני לימטאיינן. בנוסף לתופים הוא מנגן גם על מצילה. סטראטובריוס, נייטוויש וסנטנסד נחשבות ללהקות המשפיעות ביותר על המוזיקה שלו. מדיה וקבצים בנושא טומי פורטימו בוויקישיתוף טומי פורטימו, באתר MusicBrainz (באנגלית) טומי פורטימו, אמן באתר Encyclopedia Metallum (באנגלית) טומי פורטימו, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
הייקה לנגהנס

הייקה לנגהנס (Heike Langhans; נולדה ב-1988) היא זמרת-יוצרת בסוגות דארקווייב אלקטרוני, רוק גותי, דום מטאל, מטאל גותי ומטאל סימפוני. הייקה נולדה בקייפטאון שבדרום אפריקה למשפחה ממוצא גרמני. בצעירותה נמשכה למוזיקה גותית מלנכולית והחלה לעסוק בהלחנה, כתיבה ושירה. לפני שהחלה לעסוק במוזיקה באופן מקצועי עבדה הייקה כמעצבת גרפית, דבר שהיא עושה עד היום. הייקה הייתה הזמרת של להקת המטאל הסימפוני Inferium מדרום אפריקה בשנים 2005–2010. ב-2006 הקימה את להקת היחיד LOR3L3I המנגנת דארקווייב אלקטרוני גותי. ב-2012 הצטרפה ללהקת הדום מטאל/מטאל גותי השוודית Draconian כזמרת במקום ליסה יוהנסון שעזבה ב-2011. בהתחלה היו לה בעיות להשיג אשרת עבודה בשוודיה, דבר שפגע ביכולת הלהקה להקליט אלבום. עד לקבלת האשרה הופיעה בתור זמרת זמנית בלהקת הרוק הגותי The Great Sleep בדרום אפריקה. בסוף 2013 קיבלה אשרת עבודה והיגרה לשוודיה. בשוודיה החלה לעבוד עם Draconian אך הופיעה גם כזמרת אורחת עבור להקת הדרון הקוסמי השוודית ISON. ב-2015 יצא Sovran, אלבומה הראשון עם Draconian. ב-2020 יצא Under a Godless Veil, אלבומה השני עם Draconian. ב-2022 עזבה את Draconian. מדיה וקבצים בנושא הייקה לנגהנס בוויקישיתוף אתר האינטרנט הרשמי של הייקה לנגהנס (באנגלית) הייקה לנגהנס, ברשת החברתית פייסבוק הייקה לנגהנס, ברשת החברתית אקס (טוויטר) הייקה לנגהנס, ברשת החברתית אינסטגרם הייקה לנגהנס, ברשת החברתית VK הייקה לנגהנס, באתר MusicBrainz (באנגלית) הייקה לנגהנס, אמן באתר Encyclopedia Metallum (באנגלית) הייקה לנגהנס, באתר Discogs (באנגלית) הגלריה של הייקה לנגהנס ב-DeviantArt ערוץ היוטיוב של LOR3L3I בו יש שירים של הייקה לנגהנס ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.